Monoliitse  plaatvundamendi eeliseks on suur kandevõime, mistõttu kasutatakse seda liiki vundamenti ebastabiilsete savist või vesiliivast pinnaste puhul. Plaatvundamentide puhul kooritakse maapinna pealmine huumuskiht, tehakse liivast alus ja antakse vastavalt kõrgusmärkidele kõrgus maapinnast. Seejärel ümbritsetakse tihendatud liiv vahtpolüstüreeniga, kaetakse see tugeva hüdroisolatsioonkilega ning paigaldatakse kommunikatsioonid. Peale saalungite ehitust ja armatuuri sidumist valatakse kogu ettevalmistatud  konstruktsioon betooni.